- Προηγ
- gdt
- Επόμενο

## ⁠1.5. Άλλες σχέσεις εκτός της εξάρτησης

### ⁠1.5.1. Παρατακτική Σύνδεση

#### ⁠1.5.1.1. Παραδείγματα σχετικά με την παρατακτική σύνδεση

Στην παρατακτική σύνδεση συνδέονται δύο ή περισσότερες προτάσεις ή μέρη της πρότασης. Σε κάθε περίπτωση, ο κόμβος που συνδέει τα δύο ή παραπάνω μέρη χαρακτηρίζεται με την ετικέτα Coord. Δεν υπάρχει επίσης διαφοροποίηση όσον αφορά τα είδη της παρατακτικής σύνδεσης (σύζευξη, διάζευξη, κ.λπ.). Οποιοδήποτε μέλος της πρότασης (κατηγορούμενο, υποκείμενο, αντικείμενο, κ.λπ.) μπορεί να συνδυαστεί με ένα όμοιό του σε παρατακτική σύνδεση. Η ετικέτα που αποδίδεται στα συνδεόμενα μέρη αποτελεί σύνθεση της λειτουργίας τους - Pred, Sb, Obj - και του επιθήματος _Co, το οποίο δηλώνει ότι ο κόμβος αποτελεί μέρος μιας παρατακτικής δομής.
Οι κόμβοι που παίρνουν τον χαρακτηρισμό Coord είναι οι παρατακτικοί σύνδεσμοι, διάφορες συνδετικές εκφράσεις και σημεία στίξης, π.χ. το κόμμα. Οι κόμβοι αυτοί κυβερνούν την ΠΣ. Οι περιπτώσεις στις οποίες η ΠΣ πραγματοποιείται μέσω πολυλεκτικών εκφράσεων περιγράφονται στην ενότητα Πολλαπλή Παρατακτική Σύνδεση.

##### ⁠1.5.1.1.1. Εξάρτηση του κόμβου Coord

Όταν τα κατηγορήματα κύριων προτάσεων ενώνονται σε ΠΣ, ο κόμβος Coord εξαρτάται από τη ρίζα του δέντρου.
Σε όλες τις άλλες περιπτώσεις ο κομβος Coord εξαρτάται από τον κόμβο του οποίου όρισμα είναι τα μέλη της ΠΣ.

##### ⁠1.5.1.1.2. Προτασιακή ΠΣ με ένα μόνο μέλος

Το χαρακτηριστικό Coord απoδίδεται και σε συνδέσμους που αναφέρονται σε συμφραζόμενα πέραν της πρότασης. Η ΠΣ σε αυτή την περίπτωση έχει ένα μόνο μέλος.

##### ⁠1.5.1.1.3. Παρατακτική σύνδεση με μέλη που εισάγονται με AuxP ή AuxC

Οι τιμές AuxP_Co και AuxC_Co δεν χρησιμοποιούνται. Η κατάληξη _Co προσαρτάται στα προτασιακά μέρη που εισάγονται με AuxP ή AuxC.
Μέλη μιας ΠΣ μπορούν να είναι στοιχεία που εισάγονται με διαφορετικό τρόπο, αλλά επιτελούν την ίδια λειτουργία.
Είναι δυνατόν ένα από τα δύο μέλη μιας ΠΣ με AuxC ή AuxP να ελλείπει. Στις περιπτώσεις αυτές μόνο η δεύτερη πρόθεση (ή ο δεύτερος σύνδεσμος) κυβερνούν άλλους κόμβους. Σχολιάζουμε ως εξής:

##### ⁠1.5.1.1.4. Πολλαπλή Παρατακτική Σύνδεση

Στην περίπτωση μιας ΠΣ με περισσότερα από 2 μέλη, υπάρχουν συνήθως περισσότερα από ένα στοιχεία για τη δήλωση της ΠΣ. Η τιμή Coord αποδίδεται στο τελευταίο δεξιό στοιχείο της ΠΣ, που είναι συνήθως ένας παρατακτικός σύνδεσμος. Αυτό το στοιχείο αποτελεί τον κυβερνώντα κόμβο της ΠΣ ενώ όλα τα άλλα στοιχεία εξαρτώνται από αυτόν. Το κόμμα παίρνει την τιμή AuxX. Όταν έχουμε επανάληψη των συνδέσμων, όλοι οι σύνδεσμοι εκτός από τον τελευταίο παίρνουν την τιμή AuxY. Οποιοδήποτε άλλο βοηθητικό σύμβολο παίρνει την τιμή AuxG.

##### ⁠1.5.1.1.5. Μέλη ΠΣ με κοινούς εξαρτώμενους κόμβους (Joint Modification)

Τα στοιχεία της πρότασης που εξαρτώνται και από τα δύο (ή περισσότερα) μέλη της ΠΣ, κρέμονται από τον κόμβο με τον χαρακτηρισμό Coord. Στα στοιχεία αυτά αποδίδεται κανονικά η τιμή που αντιστοιχεί στη λειτουργία τους. Τέτοια στοιχεία μπορούν να είναι το κοινό αντικείμενο δύο κατηγορημάτων, ο κοινός επιθετικό προσδιορισμός δύο ονομάτων, κ.ο.κ.

##### ⁠1.5.1.1.6. Περιπτώσεις έλλειψης

Στις περιπτώσεις αυτές ακολουθούμε τις γενικές οδηγίες για τα φαινόμενα έλλειψης.

##### ⁠1.5.1.1.7. Παρατακτική ή υποτακτική σύνδεση;

Σε ορισμένες περιπτώσεις το "και" λειτουργεί ως υποτακτικός σύνδεσμος που εισάγει μια δευτερεύουσα πρόταση.

##### ⁠1.5.1.1.8. Παρατακτικοί σύνδεσμοι για τη δήλωση της επίτασης

- Προηγ1.4.8. Στίξη
- Πάνω
- Αρχή
- Επόμενο1.5.2. Παράθεση