- Προηγ
- gdt
- Επόμενο

### ⁠1.4.8. Στίξη

#### ⁠1.4.8.1. Παραδείγματα σχετικά με τα σημεία στίξης

##### ⁠1.4.8.1.1. Τελικά σημεία στίξης

Τα τελικά σημεία στίξης λαμβάνουν το Afun AuxK και προσαρτώνται στη ρίζα του προτασιακού δέντρου (AuxS).
Το Afun AuxK ισχύει ακόμη και σε περιπτώσεις τελικής στίξης μιας παρενθετικής φράσης που παρεμβάλλεται μέσα σε μία πρόταση, με τη διαφορά ότι η προσάρτηση γίνεται στον κυβερνώντα κόμβο της αντίστοιχης φράσης.
Αν το τελικό σημείο στίξης ανήκει σε σύντμηση, τότε αυτό εξαρτάται από τον κόμβο της σύντμησης και χαρακτηρίζεται ως AuxG.
Σε περίπτωση που η άνω τελεία δεν αναγνωριστεί ως όριο πρότασης και το δέντρο περιλαμβάνει και την επόμενη φράση, τότε η άνω τελεία χαρακτηρίζεται ως Coord και σε αυτήν προσαρτώνται οι δύο επιμέρους φράσεις.

##### ⁠1.4.8.1.2. Κόμμα

Το κόμμα χαρακτηρίζεται ως AuxX εκτός κι αν είναι ο κύριος κόμβος μιας παρατακτικής σύνδεσης (βλ. Παρατακτική Σύνδεση), ή μιας παράθεσης (βλ. Παράθεση), οπότε λαμβάνει τα Afuns Coord ή Apos αντίστοιχα. Σε περιπτώσεις που το κόμμα διαχωρίζει μια δευτερεύουσα πρόταση από την κύρια, τότε προσαρτάται στον κυβερνώντα κόμβο της δευτερεύουσας (σύνδεσμο ή ρήμα).
Αν το κόμμα διαχωρίζει μια παρενθετική φράση, τότε προσαρτάται στον κύριο κόμβο της παρενθετικής δομής.
Όμως, αν ο κύριος κόμβος της παρενθετικής δομής χαρακτηρίζεται ως έλλειψη (ExD), τότε το κόμμα εξαρτάται από τον αμέσως υψηλότερο κόμβο και λαμβάνει το χαρακτηριστικό ExD.

##### ⁠1.4.8.1.3. Λοιπά σημεία στίξης

Τα λοιπά σημεία στίξης (),[],{},:,"", χαρακτηρίζονται ως AuxG.
Αν όμως επιτελούν κάποια άλλη λειτουργία, χαρακτηρίζονται αναλόγως, π.χ.:

- αν το περιεχόμενο μιας παρένθεσης λειτουργεί ως παράθεση, τότε το αντίστοιχο σημείο στίξης λειτουργεί και χαρακτηρίζεται ως κύριος κόμβος της παράθεσης (Apos)
- αν τα σημεία στίξης προσδιορίζουν μια ελλειπτική δομή, χαρακτηρίζονται ως ExD.
- αν τα σημεία στίξης εισάγουν μια δομή παρατακτικής σύνδεσης, χαρακτηρίζονται ως Coord.

- Προηγ1.4.7. Βοηθητικά στοιχεία: AuxC, AuxP, and AuxY
- Πάνω
- Αρχή
- Επόμενο1.5. Άλλες σχέσεις εκτός της εξάρτησης